A4-0357/98

Ψήφισμα σχετικά με την έκθεση του Ευρωπαϊκού Συμβουλίου προς το Ευρωπαϊκό Κοινοβούλιο για την πρόοδο της Ευρωπαϊκής Ένωσης κατά το 1997 (κατ' εφαρμογήν του άρθρου Δ της Συνθήκης για την Ευρωπαϊκή Ένωση) (C4-0411/98)

Το Ευρωπαϊκό Κοινοβούλιο,

- έχοντας υπόψη το άρθρο 4 της Συνθήκης για την Ευρωπαϊκή Ένωση (πρώην άρθρο Δ),

- έχοντας υπόψη την έκθεση του Ευρωπαϊκού Συμβουλίου προς το Ευρωπαϊκό Κοινοβούλιο σχετικά με την πρόοδο της Ευρωπαϊκής Ένωσης κατά το 1997 (C4-0411/98),

- έχοντας υπόψη το ψήφισμά του της 28ης Μαΐου 1998 σχετικά με τον ρόλο της Ένωσης στον κόσμο: Εφαρμογή της κοινής εξωτερικής πολιτικής και της κοινής εξωτερικής πολιτικής για την ασφάλεια το 1997 ((ΣΠ της ημερομηνίας αυτής, Μέρος ΙΙ, σημείο 10.)),

- έχοντας υπόψη το ψήφισμά του της 19ης Νοεμβρίου 1997 σχετικά με τη Συνθήκη του Άμστερνταμ (CONF4007/97 - C4-0538/97) ((ΕΕ C 371 της 8.12.1997, σελ. 99.)),

- έχοντας υπόψη τα συμπεράσματα του Ευρωπαϊκού Συμβουλίου του Κάρντιφ,

- έχοντας υπόψη την επιστολή που υπέγραψαν ο Πρόεδρος Σιράκ και ο Καγκελάριος Κολ στις 5 Ιουνίου 1998,

- έχοντας υπόψη την έκθεση της Επιτροπής Θεσμικών Θεμάτων (A4-0357/98),

Α. έχοντας υπόψη ότι με την υπογραφή της Συνθήκης του Άμστερνταμ, την Ατζέντα 2000 και τη συνεχιζόμενη προετοιμασία για την οικονομική και νομισματική ένωση, η ευρωπαϊκή οικοδόμηση σημείωσε σημαντικά βήματα προόδου κατά τη διάρκεια του 1997,

Β. έχοντας υπόψη ότι τα τρία αυτά γεγονότα, που πρέπει ακόμη να βρουν συγκεκριμένη έκφραση σε πρακτικό επίπεδο, φαίνεται ήδη να δημιουργούν ανησυχία στους αρχηγούς κρατών και κυβερνήσεων και ότι, συνεπώς, για την καλή λειτουργία της Ένωσης είναι απαραίτητη η εμβάθυνσή της,

Γ. έχοντας υπόψη ότι ο διάλογος μεταξύ του Ευρωπαϊκού Συμβουλίου και του Ευρωπαϊκού Κοινοβουλίου, που θεσπίζεται με το άρθρο 4 της Συνθήκης (πρώην άρθρο Δ), αποτελεί σημαντικό στοιχείο της ευρωπαϊκής αρχιτεκτονικής,

Δ. έχοντας υπόψη ότι η εφαρμογή της αρχιτεκτονικής αυτής, η οποία ορίζεται στο πλαίσιο της Συνθήκης του Άμστερνταμ και θίγεται στην επιστολή των κυρίων Σιράκ και Κολ στο Κάρντιφ, απαιτεί ισχυρότερη πολιτική βούληση εκ μέρους των κρατών μελών,

Ε. έχοντας υπόψη ότι, σύμφωνα με τη Συνθήκη, το Ευρωπαϊκό Συμβούλιο έχει ως αποστολή να δίνει στην Ένωση την αναγκαία ώθηση για την ανάπτυξή της και να καθορίζει τους γενικούς πολιτικούς προσανατολισμούς,

1. αποφασίζει να ακολουθήσει διαφορετική διαδικασία στο μέλλον όσον αφορά την ετήσια έκθεση του Ευρωπαϊκού Συμβουλόυ για την Ευρωπαϊκή Ένωση: το Κοινοβούλιο θα συζητεί την έκθεση ευθύς μόλις αυτή υποβληθεί από το Ευρωπαϊκό Συμβούλιο (αντί να την παραπέμπει στην αρμόδια επιτροπή του για τη σύνταξη σχετικής εκθέσεως)[semigr ]

2. εκφράζει τη λύπη του γιατί η έκθεση που υπέβαλε το Ευρωπαϊκό Συμβούλιο για το έτος 1997 εξακολουθεί να αγνοεί την εντολή που ορίζεται στο άρθρο 4 της Συνθήκης (πρώην άρθρο Δ) και δεν λαμβάνει υπόψη την κριτική του Ευρωπαϊκού Κοινοβουλίου, απαριθμώντας κατά τρόπο εντελώς τυπικό τις δραστηριότητες, νομοθετικές ή άλλες, που υλοποιήθηκαν κατά τη διάρκεια της περιόδου αναφοράς[semigr ]

3. εκφράζει τη λύπη του για το γεγονός ότι το Ευρωπαϊκό Συμβούλιο δεν προβαίνει σε καμία πολιτική εκτίμηση της επιτευχθείσας προόδου, ούτε των προβλημάτων που συναντήθηκαν ή των ελλείψεων που υπάρχουν ακόμη[semigr ]

4. εκτιμά ότι ο καθορισμός στόχων προϋποθέτει προβληματισμό όσον αφορά την πολιτική φύση του ευρωπαϊκού προγράμματος[semigr ] τονίζει ότι οι στόχοι της Ένωσης εξακολουθούν να ισχύουν και πρέπει να υπομνησθούν αλλά και να επαναπροσδιορισθούν και προσαρμοσθούν σε συνάρτηση με την βαθιά μεταβολή που συνεπάγονται για την Ευρωπαϊκή Ένωση το ενιαίο νόμισμα και η διεύρυνση[semigr ]

5. θεωρεί ότι τα προαναφερθέντα θέματα δικαιολογούν μια ειδική αξιολόγηση σε μια στιγμή κατά την οποία το μέλλον της Ένωσης εξαρτάται σε αποφασιστικό βαθμό από ένα υψηλότερο δημόσιο προφίλ[semigr ]

Συνθήκη του Άμστερνταμ και θεσμική ισορροπία

6. υπενθυμίζει την απαίτηση που διατυπώθηκε στο προαναφερθέν ψήφισμά του της 19ης Νοεμβρίου 1997, ότι οι θεσμικές μεταρρυθμίσεις πρέπει να έχουν ολοκληρωθεί πριν από οποιαδήποτε νέα προσχώρηση ούτως ώστε να μην υπάρξουν καθυστερήσεις ή κίνδυνος αποτυχίας[semigr ]

7. διαπιστώνει με ικανοποίηση ότι η ανάγκη θεσμικής μεταρρύθμισης πριν από κάθε διεύρυνση άρχισε να αναγνωρίζεται ευρύτερα και ότι η επιστολή των κυρίων Σιράκ και Κολ αναγνωρίζει ρητά την ανάγκη αυτή[semigr ]

8. διαπιστώνει ότι η διακυβερνητική μέθοδος δεν απέδωσε καρπούς σε θεσμικό επίπεδο και καλεί το Συμβούλιο να αντλήσει μαθήματα από την αποτυχία αυτή και να εξετάσει ποια άλλη μέθοδος μπορεί να χρησιμοποιηθεί[semigr ] υπενθυμίζει συγκεκριμένα τις μεστές νοήματος εμπειρίες των επιτροπών Σπάακ και Ντελόρ και του σχεδίου Σπινέλι. Θεωρεί ότι σήμερα επιβάλλεται η ενεργοποίηση της κοινοτικής μεθόδου ως προς την ουσία και τις λεπτομέρειες της αναθεώρησης[semigr ]

9. τονίζει ότι είναι ανάγκη να διατηρηθεί η θεσμική ισορροπία με σαφέστερο επαναπροσιορισμό του ρόλου και των αρμοδιοτήτων κάθε οργάνου:

- η Επιτροπή, θεματοφύλακας των συνθηκών και μοναδικό όργανο που διαθέτει δικαίωμα πρωτοβουλίας, πρέπει να δει να επιβεβαιώνεται η ανεξαρτησία της[semigr ]

- πρέπει να ενισχυθεί ο ρόλος του Συμβουλίου ως νομοθετούσας αρχής που λαμβάνει αποφάσεις δημόσια και με ειδική πλειοψηφία περιορίζοντας την απαίτηση της ομοφωνίας μόνο στη λήψη αποφάσεων συνταγματικού χαρακτήρα[semigr ]

- το Κοινοβούλιο πρέπει να κατοχυρώσει το δημοκρατικό χαρακτήρα της διαδικασίας λήψης αποφάσεων σε όλα τα νομοθετικά θέματα και να ενισχύσει τον έλεγχο που ασκεί στην Επιτροπή[semigr ]

- το Δικαστήριο πρέπει να διατηρήσει το θετικό ρόλο που διαδραμάτισε στην ευρωπαϊκή οικοδόμηση[semigr ]

10. θεωρεί ότι η εξουσία που του παρέχεται από τη Συνθήκη του Άμστερνταμ, σύμφωνα με την οποία μπορεί να δώσει ή να αρνηθεί την εμπιστοσύνη του στον υποψήφιο για την Προεδρία της Επιτροπής, θα ισχυροποιήσει τη δημοκρατική νομιμότητα της Ένωσης και θα ενισχύσει το προφίλ της χάρη στους συγκεκριμένους προσανατολισμούς που ο υποψήφιος θα πρέπει να παρουσιάσει[semigr ]

11. εκτιμά ότι η Επιτροπή πρέπει να αναλάβει την ευθύνη να εκπονήσει ένα προσχέδιο μεταρρύθμισης έως το τέλος του έτους και ότι το άτυπο Ευρωπαϊκό Συμβούλιο πρέπει να εγκρίνει την αποστολή αυτή και να καθορίσει μία προθεσμία για την περάτωσή της ούτως ώστε το Κοινοβούλιο να διαθέτει ένα πρώτο σχέδιο που θα συζητηθεί κατά το Ευρωπαϊκό Συμβούλιο του Δεκεμβρίου 1998[semigr ]

12. εκτιμά ότι η δημοκρατική νομιμότητα θα μπορούσε να ενισχυθεί με καλύτερη συνεργασία με τα εθνικά κοινοβούλια ούτως ώστε να καλυφθεί ο χαμένος χρόνος και να καταστεί δυνατόν να ασκηθεί πίεση στο Ευρωπαϊκό Συμβούλιο της Βιέννης[semigr ]

Το ευρώ, η διεύρυνση και η Ατζέντα 2000

13. υπογραμμίζει ότι η νέα ώθηση της ευρωπαϊκής οικοδόμησης προς μία πολιτική ένωση είναι αδιαχώριστη από την επιτυχία του ενιαίου νομίσματος και της διαδικασίας διεύρυνσης[semigr ]

14. θεωρεί απαραίτητη την επιτυχή εφαρμογή των μέτρων που αφορούν τη μεταρρύθμιση της γεωργικής και της διαρθρωτικής πολιτικής, των προενταξιακών μέτρων και των μελλοντικών δημοσιονομικών διατάξεων της Ατζέντας 2000[semigr ]

15. θεωρεί ότι το νέο δημοσιονομικό πλαίσιο πρέπει να επιτρέψει να αντιμετωπιστεί το κόστος της διεύρυνσης χωρίς να διακυβευθεί η συνέχιση των πολιτικών της αλληλεγγύης και της συνοχής και να αποδειχθεί εμπράκτως ότι η νέα διεύρυνση δεν θα λειτουργήσει εις βάρος της εμβάθυνσης της ευρωπαϊκής ολοκλήρωσης[semigr ]

16. επισημαίνει ότι, μεσοπρόθεσμα, η δημιουργία μιας ενιαίας αγοράς 500 εκατ. καταναλωτών θα επηρεάσει θετικά τις εμπορικές συναλλαγές και την απασχόληση και ότι, συνεπώς, η δημοσιονομική πτυχή θα πρέπει να εκτιμηθεί αναλόγως[semigr ]

Η ΚΕΠΠΑ

17. υπενθυμίζει ότι η κοινή εξωτερική πολιτική και πολιτική ασφάλειας πρέπει να εφαρμοσθεί κατά τρόπο που να ανταποκρίνεται στις νόμιμες προσδοκίες των πολιτών που έχουν πλήρη επίγνωση ότι η Ένωση πρέπει να διαδραματίσει μείζονα ρόλο στην επίλυση των διεθνών κρίσεων και στην πρόληψη των διενέξεων[semigr ]

18. ελπίζει, συνεπώς, ότι οι θεσμικές μεταρρυθμίσεις θα επεκταθούν επίσης στην κοινή εξωτερική πολιτική και πολιτική ασφάλειας ούτως ώστε το πολιτικό βάρος της Ευρωπαϊκής Ένωσης να ανταποκρίνεται στη θέση της ως κύριου φορέα ενίσχυσης[semigr ]

19. εκφράζει τη λύπη του επειδή, όπως αποδείχθηκε για μία ακόμη φορά με την κρίση στο Κοσσυφοπέδιο, τα κράτη μέλη δεν καταφεύγουν στα μέσα που προβλέπουν οι συνθήκες προκειμένου να ενεργήσουν από κοινού στη διεθνή σκηνή[semigr ]

20. ελπίζει ότι οι διατάξεις που θεσπίζει η Συνθήκη του Άμστερνταμ θα εφαρμοσθούν πριν από την κύρωσή της προκειμένου:

- να δημιουργηθεί, για την εξασφάλιση της συνοχής και της αποτελεσματικότητας της ΚΕΠΠΑ, μια μονάδα σχεδιασμού και ανάλυσης που θα λειτουργεί σε μια πραγματικά κοινή προοπτική και να βελτιωθεί το δημόσιο προφίλ της κοινής εξωτερικής πολιτικής και πολιτικής ασφάλειας, με το διορισμό Γενικού Γραμματέα που θα εκπροσωπεί την Ένωση[semigr ]

- να ενθαρρυνθεί η Επιτροπή να ασκήσει το δικαίωμά της να υποβάλλει προτάσεις στο Συμβούλιο[semigr ]

- να προσδιορισθούν καλύτερα οι διαδικασίες ενημέρωσης και διαβούλευσης του ΕΚ[semigr ]

- να επιταχυνθεί η πρόοδος σχετικά με τον συντονισμό της αμυντικής πολιτικής και την ενσωμάτωση της ΔΕΕ στην Ευρωπαϊκή Ένωση, δεδομένου ότι η ιδιότητα του μέλους της Οργάνωσης της Συνθήκης του Βορείου Ατλαντικού (ΝΑ.ΤΟ) δεν είναι εμπόδιο στην ανάληψη ανεξάρτητης δράσης εκ μέρους της Ευρωπαϊκής Ένωσης[semigr ]

- να υπενθυμιστεί ότι ο σεβασμός των δικαιωμάτων του ανθρώπου αποτελεί ακρογωνιαίο λίθο της ΚΕΠΠΑ και πρέπει να αναφέρεται σε όλες τις συμφωνίες της Ευρωπαϊκής Ένωσης με τρίτα κράτη και να θεσπιστούν οι κατάλληλες νομοθετικές βάσεις για μια πολιτική της Ευρωπαϊκής Ενώσεως στον τομέα των δικαιωμάτων του ανθρώπου[semigr ]

- να κατοχυρωθεί η συνέπεια μεταξύ της ΚΕΠΠΑ και της κοινής εμπορικής πολιτικής[semigr ]

21. είναι πεπεισμένο ότι η αξιοπιστία της εξωτερικής πολιτικής της Ένωσης απέναντι στους πολίτες απαιτεί υψηλότερο δημόσιο προφίλ[semigr ] υπενθυμίζει τις προτάσεις του σχετικά με τη δημιουργία μη στρατιωτικών ευρωπαϊκών σωμάτων επέμβασης καθώς και διπλωματικών αντιπροσωπειών της Ένωσης στις τρίτες χώρες όπου έχουν διπλωματική εκπροσώπηση λιγότερα από τέσσερα κράτη μέλη[semigr ]

Δικαιοσύνη και εσωτερικές υποθέσεις

22. ελπίζει ότι η θέση σε ισχύ της Συνθήκης του Άμστερνταμ θα μπορέσει να διευκολύνει την πρόοδο στον δύσκολο αυτό τομέα και ζητεί ένα σχέδιο δράσης που να προτείνει μια πολιτική ανάλυση των ευκαιριών που παρέχονται με τις νέες διατάξεις της Συνθήκης του Άμστερνταμ[semigr ]

23. υπενθυμίζει την αρχή της ενσωμάτωσης του Σένγκεν η οποία περιέχεται στο πρωτόκολλο που είναι προσαρτημένο στη Συνθήκη του Άμστερνταμ και ελπίζει ότι:

- το Συμβούλιο θα θεσπίσει μέτρα προκειμένου να υλοποιηθεί η ενσωμάτωση καθορίζοντας ποια στοιχεία του κεκτημένου του Σένγκεν θα πρέπει να ενσωματωθούν στο πλαίσιο της Ένωσης, διακρίνοντας μεταξύ των στοιχείων του πρώτου και του τρίτου πυλώνα[semigr ] επισημαίνει ότι απομένει να καθορισθούν οι λεπτομέρειες της διαδικασίας ενσωμάτωσης της Γραμματείας του Σένγκεν στη δομή της Γενικής Γραμματείας του Συμβουλίου[semigr ]

- ελπίζει ότι οι προπαρασκευαστικές εργασίες θα ολοκληρωθούν κατά τρόπο που να επιτρέπουν τη θέσπιση των ανωτέρω μέτρων αμέσως μόλις τεθεί σε ισχύ η Συνθήκη του Άμστερνταμ[semigr ] θεωρεί ότι θα πρέπει να αναγνωρισθεί ρητή διάταξη για διαβούλευση με το ΕΚ[semigr ]

24. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, το Συμβούλιο, την Επιτροπή, καθώς και τις κυβερνήσεις και τα κοινοβούλια των κρατών μελών.